Miġbura mill-Arċikonfraternità ta' San Ġużepp Fir-Rabat insibu statwa Inkurunata magħrufa. mir- Rabtin u l-Maltin bħala San Ġużepp ix-Xiħ għaliex hija l-eqdem xbieha f'dawn il-gżejjer. L-oriġini ta' din l-istatwa kienet bħala dekorazzjoni fuq xini tal-ordni ta' San Ġwann mal-Karrakka Sant' Anna. L-Istatwa ġiet regalata lill-Arċikonfraternita' ta' San Ġużepp mill-Ewwel Gran Mastru ta' Malta Philippe Villiers de LIsle Adam. Maż-żmien kibret id-devozzjoni lejha. L-Istatwa ħarġet f'bosta pellegrinaġġi meta kien ikun hawn nuqqas ta' xita, li f'dan il-kas kienu jlibbsuh kapozza għaliex waqt jew wara l-pellegrinaġġ kienet tagħmel ix-xita. Meta Malta kellha il-mard tal-Pesta u l-Kolera, il- poplu rrikorra bi ħġaru jitlob l-interċessjoni ta' San Ġużepp. Matul il-bidu tas-seklu 20 bdiet tinħass il-ħtieġa għall-Inkurunazzjoni tal- Vara Devota u Mirakoluża ta' San Ġużepp. ix-Xiħ. Il-proċess li wassal għall- Inkurunazzjoni tal-Vara ta' San Ġużepp kien hekk: 3 t'April 1949: F'konsulta Ġenerali Strordinarja tal- Arċikonfraternità ta' San Ġużepp, li saret fl-Oratorju tal-istess Fratellanza fil- Knisja ta' Santa Marija ta' Ġesu fir-Rabat ta' Malta ġie mħabbar mir-Rettur Mons. Dun Ġiuseppe Vassallo, li ser tinħatar kummissjoni mill-istess Fratellanza, sabiex taħdem ħalli jkun jista' jinkiseb il-permess meħtieġ mis-Sagra Kongregazzjoni tar-Riti, biex l-istatwa antika ta'San Ġużepp. tiġi nkurunata. Din l-aħbar ġiet milqugħa b'akklamazzjoni kbira u b'ċapċip kbir mill-membri preżenti li kienu jlaħqu 'l fuq minn mitejn ruħ. 1 ta' Ġunju 1949: Fl-laqgħa li kienet saret fl-Oratorju ta San Ġużepp fil-Knisja ta' Santa Marija ta' Ġesu, iltagħqet għall-ewwel darba l-Kummissjoni tal-Inkurunazzjoni biex din tagħmel it-talba tal-Arċikonfraternità ta' San Ġużepp, tal-poplu tar-Rabat, tal-Imdina u tal-Poplu Malti kollu biex tiġi nkurunata l-Istatwa ta' San Ġużepp. Programm tal-Festa — Parroċċa San Ġużepp Ħaddiem, Birkirkara 10 ta' Diċembru 1949: Fl-laqgħa li kienet saret fl- Oratorju ta' San Ġużepp fil-Knisja ta' Santa Marija ta' Ġesu ġie deċiż li għandha tintbagħat petizzjoni lill-Qdusija Tiegħu l-Papa mill-Arċikonfraternità ta' San Ġużepp tar- Rabat ta' Malta f'isem il-poplu Malti iffirmata minn Mons. Arċisqof Mikiel Gonzi. 10 ta' Jannar 1950: Fl-laqgħa li saret għall-membri tal- Kummissjoni tal-Inkurunazzjoni, Oratorju ta' San Ġużepp fil-Knisja ta' Santa Marija ta' Ġesu, il-President tal- imsemmija Kummissjoni, in-Nobbli Kavallier Alexander dei Marchesi Apap Bologna, stieden lir-Rev. Patri Mro. Benedetto Pirotta O.S.A. biex jaqra l-petizzjoni li kien - ; ħejja, biex din wara li ġiet iffirmata mill-membri tal- imsemmija Kummissjoni, intbagħtet lis-Sagra Kongregazzjoni tar-Riti fuq — rakkomandazzjoni ta' Mons. Arċisqof Mikiel Gonzi. Fil-fatt din il- petizzjoni ġiet mibgħuta fit-12 ta' Jannar 1950. 30 ta' Marzu 1950: Fl- laqgħa li saret għall- membri tal-Kummissjoni tal-Inkurunazzjoni fl- Oratorju ta' San Ġużepp fil-Knisja ta' Santa Marija ta' Ġesu, il-President tal- imsemmija Kummissjoni, qara l-ittra tat-18 ta' Marzu 1950, maħruġa mis-Sagra Kongregazzjoni tar-Riti. Din l-ittra ġiet mibgħuta lill-Mons. Arċisqof Mikiel Gonzi, b'risposta għar- rikors li kienet għamlet l-Arċikonfraternità ta' San Ġużepp, fejn fl-imsemmija ittra, il-Kongregazzjoni tar-Riti ċaħdet it-talba tal- inkurunazzjoni tal-istatwa ta' San Ġużepp. 30 ta' November 1950: Reġa' sar tentattiv ieħor biex it-talba tal- Arċikonfraternità San Ġużepp u tal-Poplu Malti, sabiex tiġi nkurunata l-istatwa ta' San Ġużepp tiġi aċċettata mis-Sagra Kongregazzjini tar-Riti permezz tal-Wisq Rev. Patri Provinċjal Anġeliku Azzopardi O.F.M. flimkien mal-Mastru Ġenerali tal-istess Ordni, il-wisq Rev. Patri Pacifico: Perantoni, bil-permess tal-Kummissjoni ta' l-Inkurunazzjoni. minn paġna 25 28 ta' Diċembru 1950: fl-ittra maħruġa mis-Sagra Kongregazzjoni tar-Riti, fid-data imsemmija, reġgħet kienet miċħuda t-Talba għall-Inkurunazzjoni. 29 ta' Mejju 1956: Fl-laqgħa li saret għall-Kummissjoni tal-Inkurunazzjoni, inqara d-dokument li permezz tiegħu reġgħet saret mill-ġdid it-talba lis-Sagra Kongregazzjoni tar-Riti, għall-Inkurunazzjoni tal-istatwa ta' San Ġużepp, u fejn nhar l-1 ta' Ġunju 1956, l-imsemmi dokument (rikors) ġie ffirmat mill-membri tal-isemmija Kummissjoni u minn Mons. Arċisqof Gonzi. Wara dan id-dokument intbagħat mill-Ministru Provinċjal tal- Minuri Patri Alfonfs Camilleri, lill-Prokuratur Ġenerali tal- Ordni, l-Wisq Rev. Patri Ferdinando Antonelli (Konsultur Kwalifikat tal-Kongregazzjoni tar-Riti). Wara dan id- dokument ġie ppreżentat lis-Sagra Kongregazzjoni tar- Riti. Fil-fatt ftit jiem wara l-Imsemmi rikors ġie aċċettat mill-istess Kongregazzjoni. 27 ta' Lulju 1956: Ġewwa Castell Gandolfo l-Q.T. il-Papa Piju XII, ħareġ id-Digriet tal-Inkurunazzjoni tal-Istatwa ta' San Ġużepp. 3 ta' Settembru 1956: il-Ministru Provinċjal l-Wisq Rev. Patri Alfons Camilleri O.F.M. irċieva l-aħbar mingħand il-Prokuratur Ġenerali l-Wisq Rev. Patri Ferdinando Antonelli O.F.M., li nfurmah li l-Kardinal Prefett tas-Sagra Kongregazzjoni tar-Riti kien laqa' t-talba biex l-istatwa ta' San Ġużepp tiġi nkurunata. 27 ta' Settembru 1956: il-Ministru Provinċjal Patri Alfons Camilleri O.F.M. irċieva d-digriet 'Brevi Appostoliku' mingħand il-qdusija Tiegħu l-Papa Piju XII, li bih l-istatwa ta' San Ġużepp setgħet tiġi inkurunata. 7 t'Ottubru 1956: fil-Knisja ta' Santa Marija ta' Ġesu fl- 10.15 a.m. il-wisq Rev. Patri Provinċjal Alfons Camilleri O.F.M. qara l-Brevi Appostoliku tal-Papa Piju XII, quddiem folla kbira ta' nies li nġabret fil-Knisja u wara tkanta 'Te Deum' b'ringrazzjament lil Alla ta' dan il-privileġġ hekk kbir. Nhar l-1 ta' Mejju 1963 l-Arċisqof Sir Mikiel Gonzi inkuruna solennament il-Vara ta' San Ġużepp b'żewġ kuruni ta' deheb fin u ħaġar prezzjuz, waħda fuq ras il- Bambin u l-oħra fuq ras San Ġużepp. L-Inkurunazzjoni saret fuq il-Fosos tal-Floriana quddiem folla numeruza ta' mitt elf ruħ. Bwieraq Street, Birkirkara x Tel: 2124 4953 Programm tal-Festa — Parroċċa San Ġużepp Ħaddiem, Birkirkara